
[image: image1]

И Н Ф О Р М А Ц И Я

за

получени предложения и възражения и степента на отразяването им по изпратен проект на Насоки за кандидатстване по Процедура BG65ISPR001-1.003 Процедура № 3 „Специфична цел 1 „Подобряване и улесняване на обмена на информация между и в рамките на компетентните органи и съответните органи, служби и агенции на Съюза и, когато е приложимо, с трети държави и международни организации“, Специфична цел 2 „Подобряване и интензифициране на трансграничното сътрудничество, включително на съвместните операции между компетентните органи във връзка с тероризма и тежката и организираната престъпност с трансгранично измерение“ и Специфична цел 3 „Подкрепа за укрепването на капацитета на държавите членки за предотвратяване и борба с престъпността, тероризма и радикализацията, както и за управление на свързани със сигурността инциденти, рискове и кризи, включително чрез засилено сътрудничество между публичните органи, съответните органи, служби или агенции на Съюза, гражданското общество и частните партньори в различните държави членки“.
	Получени коментари и предложения по проекта на документация
	Степен на отразяване на получените предложения и становища на Управляващия орган

	Държавна агенция „Национална сигурност“
      Постъпило писмо, рег. № ПН – 2 115/21.07.2026 г. със следните предложения:

1. По отношение на документ, с наименование Насоки за кандидатстване: 
     1.1.Частта „Условия за кандидатстване", в раздел 23 „Списък на документите, които се подават на етап кандидатстване", в т.3 „Декларация за партньорство" (на стр. 47) предлагаме да се добави текст, че се прилага „когато е приложимо за конкретния бенефициент/кандидат". Аналогично е предложението ни по отношение на т.9 „Помощна таблица за изчисляване ставките на експертите" (на стр. 50). 

Мотивите ни са, че за други документи от същия раздел изрично фигурира такъв текст — ,,ако е приложимо" и считаме, че по този начин ще се даде яснота и конкретика, кои точно документи прилага кандидата на етап подаване на проектно предложение.
2. В частта „Условия за изпълнение", Раздел 26.9 „Условия за

изпълнение на проекта, след решението на Управляващия орган (УО) за предоставяне на безвъзмездна финансова помощ", където са разписани задълженията на бенефициентите, в т.13 (на стр. 66) се прави препратка към чл.8.3 от Общите условия. Считаме, че относимата клауза към текста на т.13 е чл. 8.7 от Общите условия. Освен това предлагаме на същото място, след текста „Общите условия" да се добави израза „към договора", за да стане ясно, че те са

относими както към заповедта за БФП, така и към договора за БФП.

Мотиви - клаузата, определя обстоятелствата, при които не е

необходимо сключване на допълнително споразумение за изменение на договора за БФП/заповедта, но бенефициентът задължително уведомява УО.
3. По отношение на документ с наименование „Административен договор" (договора), отправяме следната молба към Вас:

ДАНС е определена за директен бенефициент по Операция № 1

„Продължаващо развитие и прилагане на система за резервационни данни на пътниците в звена за данни на пътниците (BGPIU) на национално ниво" с общ максимален размер на БФП 3 079 662.88 евро. За ефективното и законосъобразно изпълнение на операцията, агенцията предвижда да възложи по реда на Закона за обществените поръчки (ЗОП) няколко обществени поръчки. В чл. 5.3 от договора УО е предвидил възможността за извършване на авансово плащане в размер до 20% от сумата на сключените договори за ОП, предвидени за изпълнение на проекта. В чл. 5.7.1 и чл. 5.7.6 от договора се съдържат условията, при които бенефициентът отчита реално извършените и платени разходи на тримесечна база към УО и срока, в който УО извършва проверка на представения отчет и документи - 80 (осемдесет) дни. Същевременно в чл.5.7.12 от договора има предвиден още един срок от 10 работни дни за превеждане на верифицираните средства към бенефициента. ДАНС разбира, че заложените изисквания са изцяло съобразени с Регламент (ЕС) 2021 / 1060 на Европейския парламент и на Съвета от 24 юни 2021 г. и със Закона за управление на средствата от Европейските фондове при споделено управление (ЗУСЕФСУ), но считаме, че при така разписана схема за верификация и плащане (авансово и междинни), ДАНС може да заплати до 20% от стойността на договорите и останалите 80°/о ще се заплатят от собствените

бюджетни средства. Съгласно разписаните срокове – 80 календарни и 10 работни дни за верификация и плащане, инвестираните бюджетни средства на ДАНС ще бъдат възстановени след не по-малко от 4 /четири/ месеца, което ще

постави в риск финансовата стабилност на агенцията.

В тази връзка и с оглед на това, че ДАНС е директен бенефициент на операцията с най-висока прогнозна стойност по настоящата процедура, отправяме следните предложения към УО:
- молим УО да обмисли възможността за завишаване процента на авансово плащане за операция № 1 от 20 % на 30°/о или

- молим УО да разгледа като алтернатива - допускане на авансово плащане в размер на 5 % от стойността на договора за БФП и запазване на 20 % авансово плащане от сумата на сключените договори за ОП.
4. По отношение на документ с наименование „Общи условия

към договора/ заповедта за БФП".

1. В чл.2.6 се прави препратка към клаузата на чл.2.5, която е

свързана с обезпечаване на авансовото плащане. Прочита на текста на чл.2.6 по-скоро насочва към условията, посочени в чл.2.4 - задълженията на бенефициента да изготви пакет отчетни документи. Предлагаме препратката към чл.2.5 да отпадне и на нейно място да фигурира чл.2.4.

	1. Предложението се приема. 
Направена е корекция, като в раздел 23, т.3 Декларация за партньорство и т.9 Помощна таблица за изчисляване ставките на експертите е допълнено „ако е приложимо“.
2. Предложението се приема. 
3. Предложението не се приема.
Съгласно разписаните процедури във връзка с плащанията, Приложение 9 към Системите за управление и контрол на УО по ФУМИ, ФВС и ИУГВП, одитирани от Изпълнителна агенция „Одит на средствата от ЕС“,  при процедурата на пряко предоставяне на безвъзмездна финансова помощ (БФП) на конкретен бенефициент, максималният размер на авансовите плащания е до 20% от размера на одобрената БФП. Когато дейностите в рамките на проекта се осъществяват основно чрез обществени поръчки, какъвто е случаят с посоченото проектно предложение, размерът на авансовите плащания е до 20% от размера на сключените договори за възлагане на обществени поръчки, предвидени за изпълнение на проекта. Сроковете, в които УО извършва верификация и на разходите и  плащания към бенефициентите са изрично посочени в чл. 74, т.1, буква б) на Регламент 2021/1060 на ЕС и Парламента, и в чл. 62, ал.1 на ЗУСЕФСУ. В допълнение следва да се има предвид, че УО преценява конкретния процент на авансово финансиране при обявяването на  всяка една процедура за предоставяне на БФП в зависимост от наличния финансов ресурс по програмата. 
Във връзка с гореизложеното, в договорите за обществени поръчки по проекта бенефициентът може да предвиди схема за разплащане към изпълнителите, съобразена с наличното финансиране и изискване за тримесечно отчитане към УО.
4. Предложението се приема.


	Институт по психология - МВР
Постъпило писмо, рег.№ 4579р-2672/21.07.2026 г., със следните предложения:

1. В т. 12.2 от Насоки за кандидатстване — „Мерки за изпълнение” съгласно Приложение П на Регламент (ЕС) 2021/1149 на Европейския парламент и на Съвета от 7 юли 2021 г. за създаване на фонд „Вътрешна сигурност”, на стр. 29, в подточка 12.2.9 е посочено, че мярката се отнася за Операция 8, а именно: осигуряване на единното прилагане на достиженията на правото на Съюза в областта на сигурността чрез подкрепа за обмена на съответната информация, например посредством Рамката от Прюм, Системата на Съюза за резервационни данни на пътниците и ШИС II, включително чрез изпълнение на препоръките, отправени в рамките на механизмите за контрол и оценка на качеството и мониторинг, например механизма за оценка и мониторинг по Шенген и Други механизма за контрол на качеството и оценка”. Съдържанието на мярката не кореспондира с целите и дейностите на Операция 8 и е свързано с информационни системи и обмен на информация, които не са част от проектното предложение на ИП—МВР. Предвид систематичното място и съдържанието на документа, считаме че текстът вероятно се отнася за Операция 9, с конкретен бенефициент ДМОС—МВР. В тази връзка предлагам изразът „за Операция 8” да бъде преразгледан и при необходимост коригиран „за Операция 9“. В случай, че мярката е предвидена да се прилага и към Операция 8, моля да бъдат предоставени допълнителни разяснения относно произтичащите от нея ангажименти за ИП—МВР.
2. По т. 7.2 „Показатели за конкретния проект (Попълват се специфични индикатори в случай, че са представени от кандидата/конкретния бенефициент)”, на стр. 16-17, за операция 8:

 - R.3.11 „Брой критични инфраструктури/обществени пространства с нови/приспособени съоръжения за защита от рискове, свързани със сигурността“ ИП-МВР залага изграждането на централизирана защитена ИКТ среда на Института като инфраструктура, свързана със сигурността. Това покрива ли критерия за „критична инфраструктура“, както е заложено в показателя и означава ли, че така разработената от ИП ИКТ среда ще е достатъчна за удовлетворяване на заложения показател?
 - R. 3.13 „Брой участници, които докладват три месеца след обучителната дейност, че използват уменията и компетентностите, придобити по време на обучителната дейност”, моля да бъде уточнено от кой момент се изчислява тримесечният период и дали обучението може да бъде планирано след въвеждането на системата в пилотна или реална експлоатация, така че обучените служители да разполагат с практическа възможност да прилагат придобитите умения в рамките на определения период;
3. По т.4 „Измерения и кодове на интервенция“ за операция 8 са определени код 001 Системи на ИКТ, оперативна съвместимост, качество на данните (без оборудване)” и код 008 „Оборудване”. Моля за допълнителни разяснения към кой от посочените кодове следва да бъдат отнесени в бюджета на проектното предложение следните разходи: обучение на служители за работа със системата; пътни, дневни и квартирни разходи за командироване на служители от регионалните структури до мястото на обучение; дейности за видимост, прозрачност и комуникация; възнаграждения на членовете на екипа за изпълнение и на вътрешни експерти; външни технически експерти и специализирани консултантски услуги, които не са свързани с подготовката на документите за кандидатстване; непреки разходи по проекта.

	Предложението се приема.

1. Допусната е техническа грешка в т. 12.2 от Насоките за кандидатстване, стр. 29, подточка 12.2.9, която е коригирана и е отразено, че мярката се отнася за Операция 9.
2. В рамките на одобрените критерии е предвидено по показател R.3.11 „Брой критични инфраструктури/обществени пространства с нови/приспособени съоръжения за защита от рискове, свързани със сигурността“ да бъде отчетена една инфраструктура – централизираната защитена ИКТ среда на ИП-МВР. В проектното предложение следва да бъде обосновано, че тази среда представлява система, съществена за поддържането на функции, свързани със сигурността. Съгласно фиша на ЕК по показател R.3.11 се отчита броят на защитените критични инфраструктури или обществени пространства, а не броят на отделните съоръжения, инструменти или механизми, изградени в тях. Една инфраструктура се отчита само веднъж в рамките на проекта, независимо от броя на създадените или приспособените защитни съоръжения.
- За показател „R.3.13 Брой участници, които докладват, че използват уменията си 3 месеца след обучението“ във фиша на ЕК се посочва, резултатът на участника може да бъде установен и отчетен в периода между третия и шестия месец след приключването на съответната обучителна дейност. Периодът се изчислява от датата на приключване на обучението, а не от датата на внедряване на системата или от началото на проекта. Няма пречка обученията да бъдат проведени след пилотното внедряване на системата, при условие че графикът на проекта осигурява най-малко три месеца след приключването им за проследяване и отчитане на резултата по R.3.13.
3. Разходите за обучение на служители за работа със системата; пътни, дневни и квартирни разходи за командироване на служители от регионалните структури до мястото на обучение; дейности за видимост, прозрачност и комуникация; възнаграждения на членовете на екипа за изпълнение и на вътрешни експерти; външни технически експерти и специализирани консултантски услуги, които не са свързани с подготовката на документите за кандидатстване; непреки разходи по проекта следва да бъдат отразени с код 001 „Системи на ИКТ, оперативна съвместимост, качество на данните (без оборудване)“. С код 008 „Оборудване” се отразяват единствено разходите предвидени за закупуване на оборудване по проекта.

	Главна дирекция „Борба с организираната престъпност“ – МВР
Постъпило писмо, УРИ 1266р-18709/20.07.2026 г., със следния въпрос:

       Предвидените за закупуване софтуерни продукти се категоризират като дългосрочни нематериални активи (ДНМА), съгласно критериите, определени в счетоводната политика на МВР, утвърдена със Заповед на Министъра на вътрешните работи № 8121з-24/08.02.2026 г., както и Списъка с документи и указания, необходими при отчитане на финансовото изпълнение на проекти по ФУМИ, ФВС и ИУГВП, приети със Заповед на Министърът на вътрешните работи за утвърждаване на система за финансово управление и контрол в МВР.

      В тази връзка моля за вашето становище, прилага ли се задължението за устойчивост от 3 г., предвид Насоките за кандидатстване, където изрично е указано, като приложимо само за Дългосрочни материални активи (ДМА). Въпросът ни е мотивиран от факта, че в случай на закупуване на софтуерни продукти с максимална продължителност на лиценза от 3 г., е възможно продължителността му да излезе извън срока. на. програмния период 31.12.2029 г.


	1. Относно разходите за закупуване на софтуерни продукти с лицензи с определена продължителност, съгласно чл. 63 от Регламент (ЕС) 2021/1060 допустими са единствено разходи, извършени и платени за изпълнение на операции в рамките на периода на допустимост. От цитираната по-горе разпоредба следва, че допустимостта на разхода не се определя единствено от момента на плащането, а и от периода, за който съответната доставка или услуга поражда действие и изпълнява предназначението си по операцията. В конкретния случай, се касае за предоставяне на права с продължаващо изпълнение във времето, а именно: софтуерни абонаменти, лицензи с определен срок на действие. Предвид обстоятелството, че правото на използване на софтуерни лицензи и тяхната поддръжка представлява услуга, предоставяна за определен период от време, посоченият разход е допустим за възстановяване пропорционално в рамките на периода на допустимост на операцията.

В допълнение, по отношение на проратния принцип на разходите, Управляващият орган отправи запитване до Европейската комисия (ЕК) относно допустимостта на разходи за софтуерни лицензи и поддръжка, чийто срок на валидност излиза извън периода на допустимост на програмата. В получения отговор Комисията посочва, че при софтуерни лицензи за определено време („time-based/time-bound software licences“) бенефициентът не придобива актив, а право на използване на дадения лиценз за определен период от време, което представлява „времево обвързана услуга/абонамент“. В отговора е направена аналогия с други разпоредби на Регламент (ЕС) 2021/1060, включително с чл. 63, пар. 2 и чл. 67, пар. 2, б. „в“, съгласно които допустимостта на разходите се обвързва с периода на действително предоставяне на услугата или с периода на подкрепа на операцията и се отбелязва, че при прилагане по аналогия на посочените разпоредби разходите следва да бъдат отчетени пропорционално „pro-rata“ единствено за периода на допустимост по програмата.
2. По отношение на изпълнение на задължението за устойчивост, моля да имате предвид, че същото е приложимо за дълготрайни материални активи (ДМА), докато софтуерните продукти и лицензите са нематериални активи и изискването за устойчивост е неотносимо към тях.

3. Обръщаме внимание, че следва ясно да се разграничават периодът за допустимост на разходите по фонд „Вътрешна сигурност“ и задължението за устойчивост и експлоатация на придобитите дълготрайни материални активи (ДМА) след приключване на проекта.                                                                       

